Sebastian Stan 'gewildste' kêrel | SARIE
FOTO Instagram /@sebastianstan
Totsiens, George Clooney. Vaarwel, Brad Pitt. Vergeet dit, Chris Hemsworth. Die akteur Sebastian Stan is glo die kuberruim se nuwe kêrel. Ja, die Marvel-ster is glo in 2016 die meeste op die webwerf Tumblr gesoek en gedeel.
Verlede jaar het Sebastian Stan in die Marvel-fliek Captain America: Civil War gespeel. Volgens Vanity Fair het die soektogte vir Sebastian op Tumblr met 76% gestyg.
Hy is beslis 'n aantreklike knaap. Maar ongelukkig is sy hart al in 2014 gesteel. Hy gaan uit met die aktrise Margarita Levieva.